Podolės Kameneco apgultis (1652)

Podolės Kameneco apgultis (, ) – 1652 m. birželio 4 – 17 d. vykusios kazokų (Etmonato) ir Krymo totorių kariuomenės, vadovaujamos Timošo Chmelnickio () ir Abiejų Tautų Respublikos (Lenkijos karalystės) karinių pajėgų kautynės dėl Podolės Kameneco miesto ir tvirtovės.

Podolės Kamenecas buvo laikomas nenugalima tvirtove ir svarbiu Abiejų Tautų Respublikos atramos tašku Chmelnickio sukilimo metu. Kazokai nesėkmingai laikė pilį apsiaustyje dvi savaites, vėliau atsitraukė ir nusiaubė Kameneco apylinkes.

Kazokų kariuomenė, vadovaujama Bogdano Chmelnickio sūnaus Timošo, žygiavo į Moldaviją kur turėjo įvykti Tymošo vestuvės su Moldavijos vaivados Vasilijaus dukra Rozanda Lupul. Išpuolis prieš Podolės Kameneco tvirtovę buvo šio žygio dalis. Bogdanas Chmelnickis buvo taip įsitikinęs operacijos sėkme, kad esą pakvietė svečius į Kamenecą sūnaus vestuvėms ir vadino Rozandą „Podolės kunigaikštiene“. Pats Bogdanas Chmelnickis prie miesto sienų nebuvo, jis tsu savo pajėgomis judėjo kitu maršrutu ir ik atsiuntė laišką su raginimais pasiduoti.

Savo ruožtu Kameneco tvirtovė neseniai buvo pasilpildžiusi atsargas, kurias pristatė Martyno Kalinovskio vadovaujami daliniai. Tvirtovėje gynėsi gabūs vadai – Podolės vaivada Stanislovas Ravera Potockis ir Rusios vaivada Stanislavas Lanckoronskis.

Po dviejų savaičių apsiausties, neturėdami šturmui reikalingos įrangos ir artilerijos, kazokai atsitraukė. Manoma, kad šį sprendimą paskatino ir Podolėje prasidėjęs maro protrūkis bei sąjungininkų – Krymo totorių – noras kuo greičiau grįžti į Krymą su prisiplėštu grobiu ir belaisviais (jasyrium).Степанков В. В. Кам’янець-Подільський у політичних планах Богдана Хмельницьцкого.

 Išnašos 

 Literatūra 

 Józef Andrzej Gierowski, Historia Polski 1505–1764, Warszawa 1980, PWN.
 Степанков В. В. Кам’янець-Подільський у політичних планах Богдана Хмельницьцкого.

Kategorija:Chmelnickio sukilimas
Kategorija:Mūšiai Ukrainos teritorijoje
Kategorija:ATR karų mūšiai
Kategorija:1652 metai